62020TO0100_INF
Vispārējās tiesas (sestā palāta) 2021. gada 14. oktobra rīkojums –
Junqueras i Vies/Parlaments
(lieta T‑100/20)
Atcelšanas prasība – Institucionālās tiesības – Parlamenta loceklis – Privilēģijas un imunitāte – Pieteikums aizstāvēt privilēģijas un imunitāti – Parlamenta priekšsēdētāja lēmums neizskatīt šo pieteikumu – Intereses celt prasību neesamība – Nepieņemamība
Atcelšanas prasība – Fiziskas vai juridiskas personas – Locus standi – Radušās un pastāvošas intereses nepieciešamība – Novērtēšana prasības celšanas brīdī – Prasība, kas prasītājam var dot labumu – Pierādīšanas pienākums
(LESD 263. pants)
(skat. 34.– 36. punktu)
Priekšmets
Prasība, kas ir pamatota ar LESD 263. pantu un ar kuru tiek lūgts atcelt Parlamenta priekšsēdētāja 2019. gada 10. decembra lēmumu neizskatīt pieteikumu, kurš iesniegts tostarp prasītāja vārdā un kura mērķis ir panākt, lai tiktu aizstāvēta viņa imunitāte, kas paredzēta 7. protokola par privilēģijām un imunitāti Eiropas savienībā 9. panta pirmajā un otrajā daļā.
Rezolutīvā daļa
1)
Prasību noraidīt kā nepieņemamu.
2)
Par Spānijas Karalistes pieteikumu par iestāšanos lietā nav jālemj.
3)
Oriol Junqueras i Vies sedz savus, kā arī atlīdzina Parlamenta tiesāšanās izdevumus.
4)
Spānijas Karaliste pati sedz savus tiesāšanās izdevumus saistībā ar pieteikumu par iestāšanos lietā.